Маша жана Аюу

Маша жана Аюу — Animaccord анимациялык студиясы тарабынан түзүлгөн, жалпы аудиторияга багытталган орусиялык анимациялык сериал.

Шоу 2009-жылдын 7-январында башталган. Мультфильм 3D графикасынын жардамы менен түзүлгөн.

250px|thumbnail|left|Маша

 Жаралуу тарыхы 
«Маша менен аюу» кичинекей балдардын аудиториясына арналган. Үч көлөмдүү графикада тартылган мультфильмди алгач 2009-жылы жаш көрүүчүлөр “Түнүңөр бейпил болсун, балдар” берүүсүнөн көрө башташкан. Мультфильмдин автору – Олег Кузовковдун мультипликацияда 20 жылдык иш тажрыйбасы бар. “Маша менен аюу” мультсериалын жаратуу идеясы ага мындан 14 жыл мурун Крымда эс алып жүргөн кезинде келген. Ал тууралуу Олег мындай дейт: “Пляжда эч нерседен тартынбаган кичинекей шок кыз бар эле. Кыз бүт чоңдорду сууга секиртип, токойдо издеттиргенине күбө болдум. Акыркы күндөрү анын ата-энеси кызынын ар бир баскан кадамын аңдып калышкан болчу. Бир чети кичинекей кыздын шоктугуна күлкүм келсе, бир чети ата-энесине боорум ооруган. Ошондо ошол шок кыз жөнүндө күлкүлүү бир мультфильм жараткым келген. 2007-жылы демөөрчүлөрдү таап, колдоо алганда гана планымды ишке ашырууга кириштим”,- дейт. Демек, мультфильмдеги Машанын чыныгы жашоодогу прототиби бар. 

250px|thumbnail|thumb|left

 Аюуну тажаткан тентек Маша 
Маша – жаны жай албаган тентек эмес кыз. Ал жакын досу аюуга эч тынчтык бербейт. Чыр мүнөз, чыдамы жок, чектен ашкан шок жан. Этиятсыздыгынын айынан дайыма ар кандай кооптуу абалга түшүп калмай жайы бар. Мындай абалдан аны жакын досу аюу дайыма куткарат. Маша оюна эмне келсе, ошону ишке ашырмайынча көңүлү тынчыбайт. Кызыккан суроолоруна канааттандырарлык жооп алмайынча аюунун жинине тийгени тийген. Андан сырткары таттууну, аюунун сыйлыктары жана кубоктору менен ойногонду жакшы көрөт. Ал эми аюунун мүнөзү токтоо, ак көңүл. Өмүр бою циркте иштеп жүргөн, учурда пенсиядагы ардагер. Сыйлыктары менен кубоктору – циркте иштеп жүргөндөгү ийгиликтери. Тынчтыкты жана ыңгайлуулукту сүйөт. Машанын бир жерге отуралбас мүнөзүнүн айынан дайыма жабыр тартып келет. Машадан баш тарта албайт, анткени ансыз жашоосу супсак. Аюу Маша Чыдамы түгөнүп баратса да, Машадай досу бар экенине ыраазыдан баш тарта албайт, анткени ансыз жашоосу супсак.
 
250px|thumbnail|thumb|left

 Эл аралык деңгээлге чыга алган 
Негизи, аталган мультсериалды 3төн 9 жашка чейинки кичинекей балдар үчүн деп болжолдошкон. Бирок мультфильм жаратуучуларды ата-энелер да калтырбай көргөнү таң калтырган. “Түнүңөр бейпил болсун, балдар” берүүсүнүн көрүүчүлөрүнүн 24 пайызы гана балдар, ал эми 76 пайызы чоңдор болуп чыккан. Бул да болсо мультфильмдин чоңдор арасындагы популярдуулугунан кабар берет.
Мындан сырткары француз, испан, кыргыз, эстон, латыш, литва тилдерине которулган. Эл аралык деңгээлге чыга алган “Маша менен аюу” мультфильми 1 жарым жыл аралыгында 16 сыйлык алган. 

Авторлордун билдирүүсүндө, мультфильм Европада жакшы кабыл алынууда. Анткени анимация дүйнөсүндө классикага айланган “Том менен Жерри”, “Сениби, шашпа!” мультфильмдери диалогдук түрдө эки адамдын сүйлөшүүсү аркылуу алардын кыймыл-аракетин берсе , “Маша менен аюуда” диалог жок. Аюу эмоциясын ымдап, мимика жана клоундук аракеттери менен гана түшүндүрө алат. Анимацияда клоунада эң татаал болуп эсептелет. Бул режиссёрдон бир топ түйшүктүү эмгекти талап кылары анык.

Ал эми Кыргызстанда жеке ишкер Жыргалбек Ажиматовдун котормо борбору "Жыргал Медиа" тарабынан 2010, 2011-жылдары 20 сериясы кыргызчаланган. Кыргыз коомчулугу кыргызча котормолорун аябай кызуу кабыл алышкан жана калктын басымдуу көпчүлүгү оң баасын берип келишет. Машанын үнүн коштогон Жыргалбек кызы Акбермет. Которгон жана даярдаган Жыргалбек Ажиматов. Кыргыз телеканалдары да "Жыргал Медиа" борборунда кыргызчаланган "Маша жана Аюу" мультфильминин серияларын эфирден берип турушат.

400px|thumb|"Маша жана Аюу" анимациялык сериясындагы сүрөттөрү бар почта маркалары

 Алган сыйлыктары 
 
«Мультивидение» фестивалында «Балдар үчүн мыкты фильм» наамын алган. 
Вильнюс шаарындагы "Tindirindis-2009” Эл аралык анимациялык фестивалында “Креативдүү юмор” наамы боюнча диплом менен сыйланган. 
Улуу Британияда «БАФ-2009» сыйлыгынын “Мыкты телевизиондук мультсериал” наамы боюнча сыйлык алган. 
«Суздаль-2010» анимациялык фестивалынын «Балдар үчүн мыкты фильм” наамынын жеңүүчүсү. 

 Шилтемелер 

Маша жана Аюу. "Бүгүн кир жууйбуз"

Маша жана Аюу. "Бул кимдин изи?"

Маша жана Аюу. "Музыка - менин жашоом!"

Категория:Мультфильм